november | 2012 | Sejlklubben Greve Strand
Udgivet den 16. november 2012 af Webredaktionen
Sejlerskolen 2012
Udgivet den 14. november 2012 af Sejlerskolen
Sejlerskolens besætning bestod i år af 12 elever fordelt på 4 hold. Af eleverne var de 9 nye i forhold til forrige sæson. Vi havde desuden den fornøjelse at byde Jørgen Albertsen velkommen som instruktør.
Sæsonen forløb fint fra vinterskole i marts, forårsklargøring og søsætning i april og ca. 12 sejlaftner frem til duelighedsprøverne sidst i september.
Der blev afviklet en aften/natsejlads i september måned med deltagelse af Moseanden og Westwind, som Ove med vanlig gæstfrihed lod indgå ”flåden”. Det blev til en lærerig tur til Hundige Havn igennem portene i bundgarnsfelterne og retursejlads via way points, der holdt os på sikker afstand af samme.
Som kronen på værket bestod Susanne Clemensen og Gitte Thygesen den praktiske del af søfartsstyrelsens duelighedsprøve.
Vi afrundede sæsonen med god lidt mad og drikke i klubhuset og går nu i vinterhi indtil marts 2013.
Hvis du kender én der kunne have lyst til at lære at sejle med sejl, så er sæson 2013 allerede nu åben for tilmelding hos undertegnede.
For Skoleudvalget